stanford-oval/wikipedia huggingface dataset:
רינלדו ארנס
הערות שוליים

↑  שמה כשם המחוז.
↑  תלמידי בית הספר יועדו לפקח על החוות הממשלתיות (מעין 'סובחוזים' קובנים)
↑  ראשי תיבות בספרדית - 'האיגוד הלאומי של כותבים ואמנים'. האיגוד הוקם ב-1961, ועוסק בקידום תרבות שמציגה את המשטר הקובני וערכיו באור חיובי ("אמנות מהפכנית").
↑  כלומר, בלי צנזורה ממשלתית
↑  Victor Salvo // The Legacy Project, 2012 INDUCTEES, www.legacyprojectchicago.org
↑  ספריו שתורגמו לעברית הוצגו בשמם העברי.
| --- | --- |
בקרת זהויות :  NLI: 987007257971705171  PLWABN: 9810540097105606  BIBSYS: 90254339  BNE: XX1719856  BnF: cb11889061q (data)  CANTIC: a10041709  CiNii: DA01830954  GND: 118848143  ICCU: MILV054533  ISNI: 0000 0001 2117 792X  LCCN: n50023616  NDL: 00462438  NKC: jn20000600363  NLA: 35007877  NLG: 88002  NLK: KAC200706065  NSK: 000161821  NTA: 069220603  RERO: 02-A002937130  SELIBR: 258269  SNAC: w6v150zc  SUDOC: 026689898  Trove: 787747  VIAF: 2465710   WorldCat (עם VIAF): 2465710
ריכרד פון קראפט-אבינג

| --- | --- |

 לידה:  14 באוגוסט 1840 מנהיים, באדן-וירטמברג, גרמניה
 פטירה:  22 בדצמבר 1902 (בגיל 62) גראץ, אוסטריה
 מקום קבורה:  Friedhof St. Leonhard 
 לימודי רפואה:  אוניברסיטת היידלברג
 תואר:  סקסולוג פסיכיאטר
 תפקידים:  פסיכולוג, פילוסוף, סופר, נוירולוג, מרצה באוניברסיטה, פסיכיאטר, רופא, מחבר 
 
כריכת המהדורה הראשונה של הספר "Psychopathia Sexualis" משנת 1886.
ריכרד פון קְרַאפְט-אֶבִּינג (בגרמנית: Richard von Krafft-Ebing;‏ 14 באוגוסט 1840 – 22 בדצמבר 1902) היה פסיכיאטר, רופא משפטי וסקסולוג אוסטרי-גרמני. ספרו "פסיכופתיה מינית" (Psychopathia Sexualis)‏ (1886) הציג מחקר מקיף ומקרי בוחן של מיניות האדם, ובו נטבעו המונחים "סאדיזם" (על שם המרקיז דה סאד) ו"מזוכיזם" (על שם ליאופולד פון זאכר-מאזוך).
ביוגרפיה

הברון ריכרד פרידולין יוזף פון קראפט-אבינג נולד בעיר מנהיים שבבאדן-וירטמברג (גרמניה). התחנך בהיידלברג ולמד רפואה באוניברסיטת היידלברג. לאחר שסיים את לימודיו ואת ההתמחות בפסיכיאטריה עבד בכמה בתי חולים פסיכיאטריים. תוך זמן קצר מאס בעבודה זו והתאכזב מהדרך שבה מטופלים החולים במתקנים אלו, והחליט לעשות הסבה מקצועית לתחום האקדמיה. הוא הפך למומחה לזיהוי פלילי, ועבד בשטרסבורג, בגראץ ובווינה בירת האימפריה האוסטרו-הונגרית, שם התמחה.
קראפט-אבינג סייע להפוך את תחום הפסיכיאטריה לפופולרי, ונהג להעביר הרצאות פומביות בנושא, שבהן היה בין היתר מדגים את השפעות ההיפנוזה.
הספר "Psychopathia Sexualis"

קראפט-אבינג כתב ופרסם כמה מאמרים שעסקו בפסיכיאטריה, אך ספרו "Psychopathia Sexualis" ("פסיכופתיה מינית") הפך להיות עבודתו המוּכרת ביותר. הוא כיוון את העבודה לקהל של רופאים ושופטים, ועל כן ניסח אותה ברמה אקדמית גבוהה. הוא אף כתב בהקדמה לספר כי הוא "בחר בכוונה תחילה מונח מדעי עבור שם הספר, וזאת על מנת לרפות ממנו את ידיהם של קוראים חובבנים", והוסיף כי חלק מהספר כתוב בלטינית מאותה הסיבה. למרות זאת, הספר הפך פופולרי גם בקרב קוראים לא מקצועיים, והוא הודפס במהדורות רבות ותורגם למגוון שפות.
"Psychopathia Sexualis" היה אחד הספרים הראשונים אשר דנו בנושאים מיניים כמו הומוסקסואליות אצל גברים ונשים, חשיבותם של אורגזמת הדגדגן והעונג המיני הנשי והתחשבות במצבם הנפשי של עברייני מין בעת הבאתם למשפט. במשך עשורים שימש הספר סמכות מקצועית בכל הנוגע למחלוקות בנושאים פסיכו-מיניים, וללא ספק היה הספר המשפיע ביותר על תפישת מיניות האדם בתקופה שקדמה לעבודתו של זיגמונד פרויד. קראפט-אבינג זכה לתשבחות על כך שחנך תקופה חדשה אשר נדרשה בלימודי הפסיכיאטריה, וסיפק הגדרות-מחדש של אי-מוסריות ופאראפיליות.
המהדורה הראשונה של הספר חולקה על ידי קראפט-אבינג לכמה פרקים:
paradoxia: תשוקות מיניות בזמן-חיים שגוי, כגון בילדות או בזקנה.
anesthesia: תשוקה מינית בלתי-מספקת.
hyperesthesia: תשוקה מינית מופרזת.
paraesthesia: תשוקה מינית לעבר מושא או מטרה שגויה, כגון הומוסקסואליות ("נטייה מינית הפוכה"), פטישיזם, סאדיזם, מזוכיזם, פדופיליה וכדומה.
עבודתו

חלק מספריו ועבודתו תורגמו לאנגלית מגרמנית על ידי צ'ארלס גילברט צ'אדוק.
עבודתו > מחקר

Die Melancholie: Eine klinische Studie (1874)
Grundzüge der Kriminalpsychologie für Juristen (second edition, 1882)
Die progressive allgemeine Paralyse (1894)
Nervosität und neurasthenische Zustände (1895)
An Experimental Study in the Domain of Hypnotism (New York and London, 1889)
Psychosis Menstrualis (1902)
Psychopathia Sexualis (twelfth edition, 1903)
Text Book of Insanity (1905)
עבודתו > ספרות

Psychopathia Sexualis (1886), reprinted by Bloat Books, 1999. ISBN 0965032418
Oosterhuis, Harry. Stepchildren of Nature (2000), University of Chicago Press. ISBN 0226630595
Mackenzie. Transgender Nation (1994), Bowling Green State University Popular Press. ISBN 0879725966
Jörg Hutter. Richard von Krafft-Ebing, in Homosexualität. Handbuch der Theorie - und Forschungsgeschichte (Editor Rüdiger Lautmann), Campus Verlag, Frankfurt and New York 1993. Pages 48–54. ISBN 3593347474
Richard Freiherr von Krafft-Ebing, Eine Studienreise durch Südeuropa 1869/70, Leykam Buchverlag, Graz (A) 2000, ISBN 3-7011-7426-1
Peter Weibel (ED.) Phantom of Desire, Visions of Masochism, Essays and Texts, Neue Galerie Graz am Landesmuseum Joanneum (English supplement), Graz (A) 2003, Pages 36-38. ISBN 3-936298-24-6
עבודתו > בעברית

אסונות בחיי המין / מאת וו. שטקל ור. קרפט-אבינג, תל אביב: מדעים, תש"ט.
הערות שוליים

↑  R. Krafft-Ebing, "Psychopathia Sexualis - With Especial Reference to Antipathic Sexual Instinct - A Medico-Forensic Study", Arcade Publishing, 1965
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
| --- | --- |
בקרת זהויות :  NLI: 987007264151605171  PLWABN: 9810592469605606  BIBSYS: 90577552  BNC: 000458961  BNE: XX1309712  BnF: cb123017782 (data)  CANTIC: a19866707  CiNii: DA04738776  GND: 118715399  ISNI: 0000 0001 2099 8232  LCCN: n82001526  LNB: 000138495  NDL: 00446244  NKC: nlk20000087867  NLA: 35948750  NLG: 159007  NSK: 000110215  NTA: 069863784  RERO: 02-A003471680  SELIBR: 243018  SNAC: w6ht5c6w  SUDOC: 031886264  Trove: 1158929  VcBA: 495/334541  VIAF: 22207200   WorldCat (עם VIAF): 22207200
רמי לוי (מאמן כדורגל)

רמי לוי (נולד ב-18 בספטמבר 1957) הוא כדורגלן עבר ומאמן כדורגל ישראלי.
קריירת משחק

רמי לוי החל לשחק כדורגל במחלקת הנוער של בני יהודה תל אביב. בגיל 16 ערך את הופעת הבכורה שלו בבוגרים, במשחק חוץ מול הכח רמת גן. בהמשך תפס את מקומו בקישור הקבוצה כשחקן הרכב. בעונת 1975–1976 סיים עם קבוצתו במקום ה-17 וירד איתה לליגה הארצית. בעונת 1977–1978 סיים עם קבוצתו במקום הראשון ועלה בחזרה מהארצית ללאומית. עם זאת, באותה עונה הגיע עם בני יהודה לגמר גביע המדינה והפסיד למכבי נתניה.
בעונת 1980–1981 סיים עם בני יהודה במקום השני בליגה וזכה בגביע המדינה. בעונת 1983–1984 הצטרף לקבוצת שמשון תל אביב ושיחק בה עונה אחת וסיים במקום ה-12. בסיומה חזר לבני יהודה (שירדה לליגה הארצית) לעונה אחת והעפיל איתה שוב ללאומית מהמקום הראשון. בעונת 1985–1986 הצטרף למכבי יפו, בה שיחק עונה אחת וסיים במקום ה-12. בסיום העונה חזר לבני יהודה. לוי המשיך בבני יהודה לעוד 3 עונות ובסיומן פרש ממשחק.
קריירת אימון

בעונתו הראשונה כמאמן, עבד לוי עם גיורא שפיגל כמנג'ר בבני יהודה ובסוף העונה זכתה הקבוצה באליפות המדינה. בהמשך אימן קבוצות בליגת העל ובליגה הארצית. בין היתר העפיל עם מכבי עירוני אשדוד מהליגה הארצית ללאומית והמשיך עוד עונה, בנוסף להגעה לחצי גמר גביע המדינה. אימן גם במכבי נתניה, צפרירים חולון, הפועל ראשון לציון, הפועל אשקלון (2003–2004) ומכבי הרצליה. בשנת 2010 החל לאמן את קבוצת הנוער של בני יהודה והעפיל עימה בחזרה לליגה הבכירה.
הערות שוליים

↑  הכח ר"ג - בני יהודה 1-1, בעיתון דבר 25 בנובמבר 1973
↑  אשר גולדברג‏, "אבוקסיס רצה לנסוע עם קודריצקי. לא אפשרתי לו", באתר וואלה, 28 ביולי 2022
רמי כהן

ערך זה עוסק במנכ"ל משרד החקלאות. אם התכוונתם ליו"ר קבוצת הכדורסל של הפועל תל אביב, ראו .
רמי כהן (נולד ב-1950 בחולון) הוא איש צבא ומנהל ישראלי. שירת בצה"ל במשך 24 שנים בתפקידי פיקוד ומטה והשתחרר בדרגת אל"ם בשנת 1992. לאחר שחרורו עסק בשוק ההון ובתכנון אסטרטגי לארגונים גדולים במשק.
בין השנים 2013-2015 כיהן כמנכ"ל משרד החקלאות ופיתוח הכפר. ב-2021 הורשע בפלילים על חלקו בפרשת ישראל ביתנו ונגזרו עליו 30 חודשי מאסר וקנס כספי. ביהמ״ש העליון קיצר את עונשו ל - 18 חודשי מאסר. לאחר פחות מ-9 חודשי מאסר שוחרר, בין היתר, עקב חנינה מנשיא המדינה.
ביוגרפיה

כהן שירת בחיל האוויר הישראלי והשתחרר בדרגת אלוף-משנה, בין תפקידיו בצבא היו מפקד יחידה 155 בין השנים 1972 – 1975, קצין אג"ם של סיירת מטכ"ל אליו התמנה ב-1976 לבקשתו של מפקד היחידה הנכנס עמירם לוין, מפקד 
טייסת מבצעית בחיל האוויר, מפקד היחידה הטקטית לחילוץ מיוחד (669). הוא פיקד על היחידה בשנים 1981 עד 1983, כולל בתקופת מלחמת לבנון הראשונה ובמבצע הולנדי מעופף לחילוצה של ספינת הטילים אח"י געש שעלתה על שרטון בחוף ערב הסעודית. בין השנים 1983-1985 שירת כראש ענף ארגון בחיל האוויר, בין השנים 1987-1989 שימש רמ"ח ביטחון שדה בחיל האוויר ובשנת 1989 התמנה לתפקיד מפקד כנף 2 בחיל האוויר.
בבחירות לכנסת ה-15 שובץ במקום השמיני ברשימת ישראל ביתנו, אך לא נבחר. הוא עסק בתחום ניהול השקעות, היה דירקטור בחברות מקבוצת פלד-גבעוני (בהם ז'ק מיטרני וחייל אחזקות) שקרסה והותירה חובות גבוהים. ב-2001 מונה למנכ"ל בפועל של חברת הפחם הלאומית. בין השנים  2004-2013 שימש כיועץ אסטרטגי המתמחה בהכנת תוכניות עבודה למשרדי ממשלה וגופים גדולים במשק כגון מע"צ, תעשייה אווירית, פרטנר ועוד. כמו כן, סיפק כהן שירותי ייעוץ בתחום המשכיות עסקית תפעולית ופיננסית בעת חירום בגופים ציבוריים בהם בנק ישראל ומשרד האוצר.
ב-2013 מונה למנכ"ל משרד החקלאות ופיתוח הכפר.
כהן בעל תואר ראשון בהיסטוריה כללית מאוניברסיטת תל אביב, תואר שני בלימודים צבאיים מבית הספר הגבוה למלחמה בפריז.
פלילים

ב־2014 נעצר לחקירה במסגרת פרשת השחיתות בישראל ביתנו. בעקבות החקירה הודיע בפברואר 2015 על התפטרותו. באוקטובר 2015 הודיעה המשטרה על המלצתה להעמידו לדין באשמת לקיחת שוחד, מרמה והפרת אמונים, הלבנת הון, זיוף מסמכים ורישום כוזב במסמכי תאגיד.. במרץ 2021 הורשע בעבירות אלו וכן באיום על קצין משטרה, ובהמשך נגזרו עליו 30 חודשי מאסר וקנס של 180,000 ש"ח.. במסגרת ערעור על גזר הדין, בית המשפט העליון קיצר את עונשו ל 18  חודשי מאסר. בפועל שוחרר לאחר 9 חודשי מאסר בין היתר בשל חנינה מנשיא המדינה. במסגרת אותה פרשה הורשעה רעייתו בתיה בשיבוש מהלכי משפט לאחר שהודתה כי חברה בבעלותה ניהלה רישומים כוזבים במסמכי תאגיד, זיוף מסמכים במטרה לקבל דבר בנסיבות מחמירות. נגזרו עליה 6 חודשי מאסר על-תנאי וקנס.
הערות שוליים

1 2  ת"פ 61561-80-61 מדינת ישראל נ' קירשנבאום ואח', עדותו של עמירם לוין
↑  ת"פ 16512-08-17 מדינת ישראל נ' קירשנבאום ואח', גזר הדין
↑  איתי אילנאי, "669 - סיפורה של יחידה מיוחדת", כנרת זמורה-ביתן, 2014, עמודים 303-312.
↑  מסוקי חיל-האוויר מסייעים בחילוץ אנשי צוות וציוד מסטי"ל שעלה על שרטון בערב הסעודית, באתר חיל האוויר הישראלי
↑  יצחק דנון, ‏ביהמ"ש הורה לעכב הליכי פשיטת הרגל נגד רמי כהן, לשעבר דירקטור בקרן פלד השקעות, באתר גלובס, 31 באוגוסט 2003
↑  שרון שפורר, מעצמה של ג'ובים, באתר הארץ, 24 ביוני 2011
↑  משה ליכטמן, ‏מנכ"ל משרד החקלאות רמי כהן הודיע על התפטרותו, באתר גלובס, 13 בפברואר 2015
מנכ"ל משרד החקלאות ופיתוח הכפר רמי כהן הודיע היום לשר החקלאות על פרישתו מתפקיד מנכ"ל המשרד לאחר קרוב לשנתיים ההודעה באתר משרד החקלאות
↑  עדו בן פורת, המשטרה: להעמיד לדין את בכירי "ישראל ביתנו", באתר ערוץ 7, 21 באוקטובר 2015
↑  מתן ברניר, ‏רמי כהן בתיק ישראל ביתנו: "אמרו לי 'צונאמי ישטוף אותך'", באתר גלובס, 1 במאי 2019
↑  אבי כהן, פאינה קירשנבאום הורשעה בשוחד, באתר ישראל היום, 25 במרץ 2021
ת"פ 16512-08-17 מדינת ישראל נ' פאינה קירשנבאום ורמי כהן, ניתן ב-25 במרץ 2021, באתר "נבו"
↑  גלעד מורג, 10 שנות מאסר לפאינה קירשנבאום שהורשעה בלקיחת שוחד, באתר ynet, 14 ביולי 2021
↑  פרשת ישראל ביתנו: אשתו של רמי כהן נקנסה ב-35 אלף שקל, באתר גלובס, 15 באפריל 2018
ריניהאוינפ

| --- | --- |
סמל ריניהאוינפסמל ריניהאוינפ

 מדינה:  הונגריה הונגריה
 חבל:  דרום טרנסדנוביה
 מחוז:  שומוג' שומוג'
 נפה:  נפת בארץ'
 שטח:  8.28 קמ"ר
 אוכלוסייה:  ‏
  ‑ בכפר:  49 (1 בינואר 2024)
 קואורדינטות:  46°04′55″N 17°21′18″E﻿ / ﻿46.081819444444°N 17.355080555556°E﻿ / 46.081819444444; 17.355080555556 
 אזור זמן:  UTC +1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ריניהאוינפ(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ריניהאוינפ  he tabBackground:;tabBorder:#aaa;defaultTab:0;
 
ריניהאוינפ (בהונגרית: Rinyaújnép) הוא כפר במחוז שומוג' בנפת בארץ' בדרום טרנסדנוביה בהונגריה על הגבול עם קרואטיה.
מיקום

הכפר ממוקם צפונית מערבית לעיר בארץ', ליד נחל ריניה, בין באקהזה לבין ריניהאוילק. יישוב ללא מוצא, על הכביש ניתן להגיע אליו רק מכביש 6807 בין באבוצ'ה לבין נאג'אטאד.
היסטוריה

האזכור הכתוב הראשון של הכפר הוא משנת 1352, אז בשם של Wynep. בתקופת המלך ההונגרי זיגיסמונד, קיסר האימפריה הרומית הקדושה הכפר היה בבעלות משפחת פרנסי מאוסטופאן משנת 1417 ועד לסביבות 1660. בשנת 1713 היישוב עבר לבעלות משפחת הרוזן רינדסמאול שקיבל אותו כמענק מלכותי, בית הספר הקלוויניסטי הראשון של הכפר מוזכר במקורות משנות ה-70 של המאה ה-18 כמוסד שקיים כבר זמן רב. מאמצע המאה ה-19 היה הרוזן אדולף סומשיץ' בעל המקום.
הכנסייה הקלוויניסטית נבנתה בשנת 1854, ובכפר היו באותה תקופה כ-250 תושבים קלוויניסטים. בעשור הראשון של המאה ה-20 חיו בכפר 529 תושבים, באותה תקופה פעל בכפר חוג קריאה וחוג לכלכלת משק, והוקם קואופרטיב בשם "נמלה". במהלך הקואופרציה, הקואופרטיב קיבל את שמו של קושוט, ולאחר מכן התמזג עם הכפרים בבובוצ'ה, בולהו, ואחרים.זה כפר מזדקן, קטן, של 55 תושבים בלבד. אין אפשרויות עבודה בכפר, האוכלוסייה הצעירה וכשירה לעבודה עובדת ביישובים שמסביב (6 אנשים). בקיץ הילדים רוחצים בנחל ריניה בפאתי הכפר, בעוד שמבוגרים דגים שם. היישוב הזעיר התגלה לאחרונה על ידי אזרחים גרמנים, מכיוון שהם נמשכו לשקט במקום, לאוויר טוב, ותשתיות מפותחות : טלפו, גז-מים-חשמל, ולכן הם קונים את הבתים הריקים בזה אחר זה.
ילידי המקום

אנדור גאבור (בהונגרית: Gábor Andor, נולד בשם אנדור גריינר, ( 20 בינואר 1884 – בודפשט, 21 בינואר 1953) היה סופר, משורר, הומוריסט, פובליציסט, פזמונאי הונגרי-יהודי. הוא נולד בכפר קטן במחוז שומוג' בדרום מערב הונגריה על הגבול עם קרואטיה. לאחר מותו הוענק לו פרס קושוט.
לקריאה נוספת

שמו בורובסקי : מחוז שומוג'
רעידת האדמה ברצ'ה (1991)

| --- | --- |

 תאריך התרחשות:  29 באפריל 1991 
 מגניטודה:  7.0 בסולם מגניטודה לפי מומנט
 עוצמה:  9 בסולם MSK
 מוקד:  נפת אוני ונפת אמברולאורי רצ'ה, גאורגיה גאורגיה
 הרוגים:  270
 חסרי קורת גג:  60,000
 קואורדינטות:  42°27′10.8″N 43°40′22.8″E﻿ / ﻿42.453000°N 43.673000°E﻿ / 42.453000; 43.673000
  (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור מוקד הרעש(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור מוקד הרעש
 
רעידת האדמה ברצ'ה התרחשה במחוז ההיסטורי של רצ'ה שבגאורגיה, ב-29 באפריל 1991. רעידת האדמה התרכזה בעיקר בנפת אוני ובנפת אמברולאורי, שבמחוז רצ'ה-לצ'חומי וסוואנתי תחתית, למרגלותיהם הדרומיים של הרי הקווקז הגדול. ברעידה זו נהרגו 270 איש, 60,000 איש נותרו חסרי בית ונגרם הרס מסיבי של הסביבה, בכללם מספר אתרים מימי הביניים (כנסיות בעיקר ובית הכנסת אוני ניזוק אף הוא ונותר בקירות סדוקים).
גודלה של רעידת האדמה הגיע ל-7.0 בסולם מגניטודה לפי מומנט. עוצמת ההרס המקסימלית שלה הגיעה לדרגה 9 בסולם העוצמה MSK‏ (Medvedev-Sponheuer-Karnik scale), סולם שהמקסימום שלו מגיע ל-12. הרעד העיקרי לווה ברעשי משנה שנמשכו מספר חודשים וגרמו להרס נוסף וקורבנות בנפש.
לקריאה נוספת

סרגיי בלסאניאן, ארמנדו קיסטרנס ומיכאל מלקויאן (2000), סכנת רעידת האדמה והפחתת הסיכון הסייסמי, עמ' 127, באנגלית, מסת"ב 0792363906
הערות שוליים

↑  אירינה ניקולאישווילי, רעידת האדמה ברצ'ה והמונומנטים מימי הביניים
↑  הסייסמיות של גאורגיה
רנדי פוי

| --- | --- |

פוי במדי לוס אנג'לס קליפרס, 2011
 לידה:  24 בספטמבר 1983 (בן 41) ניוארק שבניו ג'רזי
 עמדה:  קלע
 גובה:  1.93 מטרים
 מספר:  2 
 מכללה:  אוניברסיטת וילאנובה
 דראפט:  בחירה מספר 7, 2006 בוסטון סלטיקס
 קבוצות כשחקן
 2006 - 2009   2009 - 2010   2010 - 2012   2012 - 2013   2013 - 2016   2016   2016 - 2017:  מינסוטה טימברוולבס   וושינגטון ויזארדס   לוס אנג'לס קליפרס   יוטה ג'אז   דנוור נאגטס   אוקלהומה סיטי ת'אנדר   ברוקלין נטס
 הישגים כשחקן
 חמישיית הרוקיז של העונה ב-NBA‏ (2007)
 
רנדי פוי (באנגלית: Randy Foye; נולד ב-24 בספטמבר 1983) הוא כדורסלן עבר אמריקאי שגובהו 1.93 מטר ששיחק בעמדת הקלע.
קריירת מכללות

פוי, ביחד עם אלן ריי וקורטיס סמפטר הוכרזו כשחקנים שאמורים להוביל את קבוצתם, וילאנובה וילד קאטס לאליפות המכללות. בטורניר ה-NCAA ב-2005 השיג פוי ממוצע של 20 נקודות בשלושת המשחקים הראשונים, אך הפסיד לאוניברסיטת קרוליינה הצפונית שבסופו של דבר זכתה בטורניר. במשחק נגד קרוליינה הצפונית קלע פוי 28 נקודות, שיא הקריירה שלו דאז.
בשנה ההבאה בטורניר המכללות הגיעה קבוצתו של פוי לרבע הגמר, ופוי עצמו נבחר לתואר שחקן השנה בביג איסט (Big East Player of the Year), כשהוא מקדים בתחרות את חבריו לקבוצה אלן ריי, רודי גיי וקווינסי דובי. בעונת הסניור שלו בווילאנובה קלע פוי 20.5 נקודות בממוצע.
קריירת NBA

פוי נבחר בבחירה השביעית בדראפט 2007 על ידי בוסטון סלטיקס והועבר מיד לפורטלנד טרייל בלייזרס. מאוחר יותר הועבר שוב פוי למינסוטה טימברוולבס. במינסוטה היו כבר שישה גארדים, כשהרכישה האחרונה של מינסוטה, מייק ג'יימס, שהיה אמור לפתוח בחמישייה שיחק בעמדתו הטבעית של פוי (רכז) מה שהקשה עליו לקבל דקות בעונת הרוקי שלו.
בחודש נובמבר, הראשון של פוי בליגה, מאמנו מיעט בלהעניק לו דקות, 14.6 בממוצע. עם זאת, פוי ניצל את הדקות שלו, כשבארבעת המשחקים שקיבל יותר מ-20 דקות הוא קלע בספרות כפולות. בחודש הבא ממוצע הדקות של פוי עלה, ובחצי מהמשחקים ששיחק קלע בדאבל פיגרס. אחרי פיטוריו של מאמן הטימברוולבס, קיבל יותר ויותר דקות מחודש לחודש. את העונה הוא סיים עם ממוצע של 10.1 נקודות ב-22.9 דקות ונבחר לחמישיית הרוקיז של העונה ב-NBA.
בעונתו השנייה בוולבס שיפר פוי את ממוצעי הנקודות והאסיסטים שלו, ואף השיג את ממוצע הריבאונדים והקליעה מטווח השלוש הגבוהים בקריירה שלו. במהלך העונה הוא השיג את שיא הקריירה שלו בריבאונדים במשחק אחד, כשהשיג 15 בהפסד לסן אנטוניו ספרס. במשחק זה הוא גם קלע 26 נקודות. בעונתו השלישית במינסוטה פוי השתפר בצורה ניכרת, והשיג שיאי קריירה בנקודות (16.3), דקות (35.6), אסיסטים (4.3), חטיפות וחסימות. בעונה זו הפך פוי לשחקן מפתח בוולבס.
ב-23 ביוני 2009 עבר פוי בטרייד לוושינגטון ויזארדס ביחד עם מייק מילר תמורה לאולכסיי פצ'רוב, איתן תומאס, דריוס סונגליה ובחירת דראפט בסיבוב הראשון. בעונתו הראשונה בוושינגטון ממוצע הנקודות שלו ירד מאוד, והשתווה לממוצע שלו מעונת הרוקי. ב-9 בינואר 2010 נקנס פוי ב-10,000$ כשהשתתף בתעלולים שביצע גילברט ארינאס במשחק מול פילדלפיה 76'. ארינאס נחקר על תקרית האקדחים שלו בחדר ההלבשה של הוויזארדס, אך עשה צחוק מהעניין כשכיוון את אצבעו אליהם כאילו הוא יורה בהם.
ב-8 ביולי 2010 חתם פוי בלוס אנג'לס קליפרס על חוזה לשנתיים. בסיום חוזהו בקבוצה, ב-2012, חתם ביוטה ג'אז. ביולי 2013, לאחר עונה אחת ביוטה, הועבר לדנוור נאגטס כחלק מטרייד משולש ששלח את אנדרה איגודלה לגולדן סטייט ווריורס.
ב-19 בפברואר 2016 נשלח בטרייד לאוקלהומה סיטי ת'אנדר בתמורה לדי.ג'יי. אוגוסטין, סטיב נובאק ושתי בחירות דראפט עתידיות.
סטטיסטיקה ב-NBA > עונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | מינסוטה | 82 | 12 | 22.9 | 434. | 368. | 854. | 2.7 | 2.8 | 6. | 3. | 10.1 |
| 2007/2008 | מינסוטה | 39 | 31 | 32.3 | 429. | 412. | 815. | 3.3 | 4.2 | 9. | 1. | 13.1 |
| 2008/2009 | מינסוטה | 70 | 61 | 35.6 | 407. | 360. | 846. | 3.1 | 4.3 | 1.0 | 4. | 16.3 |
| 2009/2010 | וושינגטון | 70 | 38 | 23.8 | 414. | 346. | 890. | 1.9 | 3.3 | 5. | 1. | 10.1 |
| 2010/2011 | קליפרס | 63 | 24 | 24.6 | .388 | .327 | .893 | 1.6 | 2.7 | .8 | .3 | 9.8 |
| 2011/2012 | קליפרס | 65 | 48 | 25.9 | 0.398 | 0.386 | 0.859 | 2.1 | 2.2 | 0.7 | 0.4 | 11.0 |
| 2012/2013 | יוטה | 82 | 72 | 27.4 | 0.397 | 0.410 | 0.819 | 1.5 | 2.0 | 0.8 | 0.3 | 10.8 |
| 2013/2014 | דנוור | 81 | 78 | 30.7 | 0.413 | 0.380 | 0.849 | 2.9 | 3.5 | 0.8 | 0.5 | 13.2 |
| 2014/2015 | דנוור | 50 | 21 | 21.7 | 0.368 | 0.357 | 0.818 | 1.7 | 2.4 | 0.7 | 0.2 | 8.7 |
| 2015/2016 | דנוור | 54 | 7 | 19.8 | 0.351 | 0.296 | 0.830 | 1.9 | 2.1 | 0.5 | 0.3 | 6.0 |
| 2015/2016 | אוקלהומה | 27 | 1 | 21.2 | 0.349 | 0.309 | 0.815 | 1.9 | 1.8 | 0.5 | 0.5 | 5.6 |
| 2016/2017 | ברוקלין | 69 | 40 | 18.6 | 0.363 | 0.330 | 0.857 | 2.3 | 2.0 | 0.5 | 0.1 | 5.2 |
| קריירה |  | 752 | 433 | 25.6 | 0.401 | 0.366 | 0.852 | 2.2 | 2.8 | 0.7 | 0.3 | 10.3 |
סטטיסטיקה ב-NBA > פלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | קליפרס | 11 | 11 | 26.5 | 0.392 | 0.438 | 0.846 | 2.0 | 1.5 | 0.5 | 0.3 | 7.5 |
| 2015/2016 | אוקלהומה | 16 | 0 | 11.9 | 0.341 | 0.308 | 1.000 | 1.3 | 0.8 | 0.1 | 0.2 | 2.5 |

| קריירה |  | 27 | 11 | 17.8 | 0.374 | 0.379 | 0.882 | 1.6 | 1.1 | 0.3 | 0.2 | 4.6 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  מערכת וואלה! ספורט‏, הווארד נשאר ביוסטון, צ'אנינג פריי בקליבלנד, ורז'או בפורטלנד, באתר וואלה, 18 בפברואר 2016
פוי במדי הוושינגטון ויזארדס
רות אלון

רות אלון (5 באפריל 1919 – 2 בפברואר 2016) הייתה ממקימי קיבוץ גינוסר, ורעייתו של ראש ממשלת ישראל בפועל, יגאל אלון.
אלון נולדה בגרמניה לרגינה ואפרים אפיסדרוף, ולה שלוש אחיות. כשהייתה בת עשר עברה המשפחה לברלין, שם למדה בבית ספר נוצרי לבנות, וכמו כן למדה תנ"ך ועברית.
בנעוריה הצטרפה אלון לתנועת הנוער הציוני "הבונים". ב-1933 עם עליית הנאצים לשלטון, סולקה מבית הספר, ובשנת 1934, בגיל 15, נשלחה יחד עם אחיותיה לישראל, עם עליית הנוער. אביה נפטר מהתקף לב טרם מלחמת העולם השנייה. אמה נספתה בשואה בגטו לודז'.
אלון הגיעה לקיבוץ תל יוסף, משם עברה למגדל, ובשנת 1937 הייתה ממקימי קיבוץ גינוסר ועבדה שם בתחילה ברפת ובגן הירק.
בקיבוץ גינוסר פגשה ביגאל אלון, שהיה בן מושב מסחה (כיום כפר תבור), שהצטרף לקיבוץ עם חבריו מבית הספר החקלאי כדורי. השניים הפכו לזוג ובשנת 1939 נישאו בטבריה, בטקס צנוע, ללא בני משפחה, מלווים בשני חברי קיבוץ ששימשו עדים.
בשנת 1946 החלה אלון בנסיעות לגרמניה שלאחר מלחמת העולם השנייה, שם פגשה בילדים ניצולי השואה, וסייעה בהבאתם לארץ ישראל וקליטתם בקיבוץ גינוסר. אלון כתבה לבעלה מגרמניה, וביקשה כי יסייע בקליטתם: "יגאל, אני מבקשת שתדבר עם מזכירות גינוסר, שיעשו כל מאמץ לקלוט את הילדים הללו בהגיעם ארצה".
בשנת 1964 הייתה מיזמי ומקימי בית הארחה "נוף גינוסר" ב"חורשת הפלמ"ח" בקיבוץ, ואף ניהלה את המקום.
לאלון נולדו שלושה ילדים - נורית, יפתח וגוני, ומאוחר יותר הפכה לסבתא לנכדים.
אלון נטמנה בבית העלמין בקיבוץ גינוסר לצדו של בעלה, יגאל.